**Drage mještanke i mještani Općine Trpanj,**

Dana 02. srpnja obilježavamo Dan naše Općine i slavimo njezinu nebesku zaštitnicu Gospu od Milosrđa.

Slaveći s ponosom ovaj dan, sa zahvalnošću se prisjećamo svih naših sumještana koji su, kroz stoljeća naše povijesti, stvarali i gradili našu Općinu Trpanj dajući joj identitet i prepoznatljivu posebnost koja našu Općinu čini onakvom kakva jeste – Općina ljepote ugodna za življenje kojoj se, ma gdje bili, uvijek vraćamo.

U tom duhu i po zagovoru naše nebeske zaštitnice Gospe od Milosrđa, od srca vam upućujem najiskrenije čestitke i želim da zajedničkim snagama nastavimo graditi našu Općinu s tolerancijom, optimizmom, vjerom i nadom u još bolje sutra.

**Vaš načelnik**

Jakša Franković sa suradnicima